
20.03.2019. a. nr ................
Vabaduse tn 4 katastriüksusele sihtotstarbe määramine
1. Asjaolud ja menetluse käik
Narva Linnavolikogu 22.08.2013. a. otsusega nr 78 kehtestati Vabaduse tn 4 maa-ala detailplaneering, mille eesmärgiks oli kuni 4-korruselise korterelamu ehitamine.

Seega, detailplaneering eeldab Vabaduse tn 4 (51101:002:0078) katastriüksuse ärimaa sihtotstarbe muutmist elamumaaks.

Vabaduse tn 4 kinnistu omanik osaühing Sky Builders (registrikood 12184755), keda esindab juhatuse liige Sergei Kovaltšuk, esitas Narva Linnavalitsusele 08.03.2019 avalduse (dokumendiregistri nr 1-12.3/2662) viia katastriüksuse sihtotstarve detailplaneeringuga vastavusse.
Riikliku Ehitisregistri andmetel on katastriüksusel olnud ehitised (piire ja spordiväljak) lammutatud (05.03.2019. a. ehitise täieliku lammutamise teatis nr 1911582/00478). Kui maa on hoonestamata, siis määratakse katastriüksusele sihtotstarve lähtudes kehtestatud planeeringust.

Kuna Vabaduse tn 4 kinnistu asub arheoloogiamälestise kaitsevööndis (asulakoht, reg-nr 27276), siis muinsuskaitseseaduse § 24 lõike 1 punkti 4 kohaselt on vajalik sihtotstarbe muutmiseks Muinsuskaitseameti kirjalikku luba.
Muinsuskaitseamet on vajaliku nõusoleku oma 12.03.2019. a. kirjaga nr 1.1-7/815-1 (dokumendiregistri nr 1-12.3/2724) andnud. 
2. Õiguslikud alused
2.1 Maakatastriseaduse § 18 lõike 1 punkti 2 kohaselt määrab linna- või vallavalitsus katastriüksusele käesoleva seaduse §-s 181 nimetatud sihtotstarbe detailplaneeringu koostamise kohustuse korral kehtestatud detailplaneeringu alusel;
2.2 Narva Linnavolikogu 22.08.2013. a. otsus nr 78 „Vabaduse tn 4 maa-ala detailplaneeringu kehtestamine“.
3. Otsus
Muuta vastavalt Narva Linnavolikogu 22.08.2013. a. otsusega nr 78 kehtestatud Vabaduse tn 4 maa-ala detailplaneeringu ja kinnistu omaniku avaldusele Vabaduse tn 4 katastriüksusele (katastritunnus 51101:002:0078) määratud ärimaa sihtotstarve elamumaaks.
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti katastri registriosakonnale ja osaühingule Sky Builders.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

